Acts o Union 1707
The Acts o Union wis a pair o Pairlamentary Acts passed in 1706 an 1707 by the Pairlament o Ingland an the Pairlament o Scotland, tae pit intae effect the terms o the Treaty o Union that haed been negotiate atween the twa kintras. The Acts jynt the Kinrick o Ingland an the Kinrick o Scotland (that wis aforhaund twa sindry states, wi sindry legislaturs but wi the same monarch) intae ae Kinrick o Great Breetain.
The twa kintras haed shared the ae monarch for aboot 100 year (sin the Union o the Crouns in 1603, whan King James VI o Scotland's cuisin's (Queen Elizabeth I) throne becam his handsel-throne. Awtho described as a Union o Crouns, til 1707 thare war in fact twa sindry Crouns restin on the same heid. Thare haed been three shotties in 1606, 1667, an 1689 tae unite the twa kintras by Acts o Pairlament, but it wisna til the early 18t century that the idea haed the will o baith poleetical estaiblishments ahint them, aw bes it for raither different raisons.
The Acts teuk effect on the 1st o May 1707. On this date, the Scots Pairlament an the Inglish Pairlament gaed thegither for tae form the Pairlament o Great Breetain, seetuate in the pailace o Wastmeenster in Lunnon, the umwhile hame o the Inglish Pairlament (the pairlaments o Ingland an Scotland wis demitit). Hyne, the Acts is referred tae as the Union o the Pairlaments.
There wis a shottie tae rename Scotland an Ingland as North an Sooth Breetain. This wis generally short leeved, parteecularly in "Sooth Breetain" - awtho the name "North Breetain" wis uised for a while by some institutions. This practise is nou no seen aften, if e'er at aw.